Kamu bisa jelasin ke aku soal Pertempuran Samar dalam bahasa melayu?

Pertempuran Samar merupakan aksi pusat dalam Pertempuran Teluk Leyte, satu dari pertempuran laut terbesar dalam sejarah, yang berlangsung di laut Filipina berhampiran Pulau Samar, di Filipina pada 25 Oktober 1944. Sebagai satu-satunya aksi dalam pertempuran lebih besar di mana pihak Amerika tidak bersedia menghadapi pihak lawan, ia telah disebut oleh sejarahwan sebagai salah satu salah padan tentera terbesar dalam sejarah pertempuran laut.

Laksamana William Halsey, Jr. diumpan bagi membawa Armada Ketiga Amerika Syarikat yang berkuasa mengejar armada umpan, meninggalkan hanya kumpulan tiga kapal pengangkut pengiring dari Armada Ke-7 Amerika Syarikat di kawasan tersebut. Satu pasukan permukaan Jepun terdiri daripada kapal perang dan kruiser, diserang sebelumnya dalam pertempuran lebih besar dan dipercayai telah berundur, sebaliknya berpatah balik tanpa dilihat dan terserempak dengan yang paling utara antara tiga kumpulan, Unit Tindakan 77.4.3 ("Taffy 3"), diperintah oleh Laksamana Muda Clifton Sprague. Bilangan kecil kapal pembinasa dan pengiring pembinasa dalam Taffy 3 tidak memiliki kuasa tembakan mahupun perisai yang berkesan bagi menentang pasukan Jepun, bagaimanapun terdesak menyerang dengan menggunakan meriam kaliber 5"/38 /38  dan torpedo Mark 15 bagi melindungi pengunduran pengangkut "jeep" mereka yang lebih perlahan. Kapal terbang dari kapal penggangkut dari Taffy 1, 2, dan 3, termasuk FM-2 Wildcats, F6F Hellcats dan TBM Avengers, menembak, mengebom, melancarkan torpedo, menembak roket, depth-charged, menembak sekurang-kurangnya satu pistol kaliber .38 dan membuat beberapa serangan olok-olok ke atas pasukan penyerang apabila mereka kehabisan peluru.

Pasukan petugas Sprague kehilangan dua kapal penggangkut pengiring, dua kapal pembinasa, satu pengiring pembinasa dan beberapa dosen kapal terbang. Lebih dari seribu orang tentera Amerika mati, setanding dengan kehilangan gabungan tentera dan kapal dalam pertempuran lebih terkenal di Pertempuran Laut Karang dan Midway. Tetapi bagi kehilangan besar buat pasukan kecil, mereka menenggelamkan atau melumpuhkan tiga kapal kruiser Jepun dan menimbulkan cukup kekeliruan bagi mendorong komander Jepun, Laksamana Madya Takeo Kurita, bagi berkumpul semula dan akhirnya berundur, berbanding untuk terus mara untuk menengelamkan kapal tentera dan perbekalan di Teluk Leyte. Dalam gabungan Pertempuran Telum Leyte, 10,000 kelasi Jepun dan 3,000 kelasi Amerika mati. Sungguhpun kapal perang Yamato dan sisa pasukannya kembali ke Jepun, pertempuran ini menandakan kekalahan akhir Tentera laut Jepun, kerana kapal perang mereka kekal di pelabuhan bagi sepanjang sisa perang dan tidak lagi menjadi pasukan tentera laut yang berkesan.